B4-0168, 0173, 0183, 0191, 0202 og 0211/99

Beslutning om Guinea-Bissau

Europa-Parlamentet,

* der henviser til sine tidligere beslutninger om Guinea-Bissau,

* der henviser til FN´s Sikkerhedsraads resolution 1216 af 21. december 1998,

A. der henviser til, at der den 1. november 1998 blev undertegnet en fredsaftale i Abuja for at bringe den konflikt, der havde staaet paa siden den 7. juni 1998 mellem praesident João Bernardo Vieira og general Ansumane Mane, til afslutning,

B. der henviser til, at denne fredsaftale indebar, at udenlandske tropper skulle traekkes tilbage, mens ECOMOG-fredsstyrken fra Det OEkonomiske Faellesskab af Vestafrikanske Stater (ECOWAS), bestaaende af Niger, Benin og Togo, skulle indsaettes,

C. der henviser til, at lige inden ECOMOG-hovedstyrken blev afsendt, udbroed der paa ny fjendtligheder i Guinea-Bissaus hovedstad, som angiveligt skulle vaere ivaerksat af visse kraefter, der stoetter praesident Vieira,

D. der henviser til, at der den 3. februar 1999 blev undertegnet en vaabenhvile mellem de krigsfoerende parter under ECOWAS´ opsyn,

E. der henviser til, at konflikten udelukkende vil kunne loeses ved forsoning og uindskraenket gennemfoerelse af Abuja-aftalen,

F. der henviser til, at den nye boelge af vold har drevet tusindvis af civile fra hovedstaden paa flugt i haab om at soege beskyttelse,

G. der er yderst foruroliget over truslerne mod civiles liv og mod menneskerettighederne som foelge af de militaere operationer, som er en kraenkelse af de internationale humanitaere bestemmelser,

H. der er foruroliget over den fortsatte indblanding af fremmede tropper, isaer fra Senegal og Republikken Guinea, som af internationale menneskerettighedsorganisationer beskyldes for at udoeve vold mod civile,

I. der er bekymret over den hungersnoed, som truer befolkningen i almindelighed og befolkningen i Bissau i saerdeleshed,

J. der endvidere henviser til, at oekonomien i landet, som er et af Afrikas fattigste, i adskillige maaneder er blevet haardt ramt af den vaebnede konflikt,

K. der henviser til faren for, at konflikten internationaliseres,

1. fordoemmer den seneste boelge af voldshandlinger i Guinea-Bissau og opfordrer konfliktens parter til uden forbehold at opfylde vaabenstilstandsaftalen af 3. februar 1999;

2. beklager og fordoemmer den politiske uansvarlighed, historiske blindhed og totale mangel paa foelsomhed over for menneskeliv, som de politiske og militaere ledere udviser ved i strid med befolkningens oensker at genoptage krigshandlingerne;

3. opfordrer parterne til uden forbehold at gennemfoere Abuja-fredsaftalen i sin helhed, bl.a. ved dannelse af en national forsoningsregering og afholdelse af praesident- og parlamentsvalg med respekt for Guinea-Bissaus territoriale integritet;

4. fordoemmer de udenlandske troppers destabiliserende rolle og opfordrer dem til at traekke sig tilbage med undtagelse af de ECOMOG-styrker, hvis tilstedevaerelse begge parter har accepteret som en forudgaaende betingelse for fredsaftalens gennemfoerelse og indsaettelse af en ny regering;

5. opfordrer EU til at yde teknisk og finansiel bistand til den vestafrikanske fredsstyrke, der har til opgave at opretholde freden;

6. opfordrer Kommissionen til at yde den noedvendige humanitaere bistand og opfordrer alle konfliktens parter til noeje at overholde folkerettens bestemmelser, isaer menneskerettighederne, og at sikre de humanitaere organisationer, der er aktive i Guinea-Bissau, sikker og uhindret adgang til de mennesker, der er ramt af konflikten;

7. opfordrer Raadet til at goere en mere aktiv indsats for en fredelig og varig loesning af konflikten og anmoder medlemsstaterne at tale med én stemme;

8. paalaegger sin formand at sende denne beslutning til Raadet, Kommissionen, OAU, ECOWAS, medformaendene for Den Paritetiske Forsamling AVS/EU, Senegals og Republikken Guineas regeringer og Guinea-Bissaus udpegede premierminister og praesident.